Հատկանշական է նաեւ, որ հոկտեմբերի 29-ին նույն Ստամբուլում կայացել է Ադրբեջանի, Վրաստանի եւ Թուրքիայի արտգործնախարարների եռակողմ հանդիպումը: Ինչպես եւ կարելի էր ակնկալել, հանդիպման մասնակիցները հայտարարեցին, որ Հարավային Կովկասում առկա հակամարտությունները վտանգ են ներկայացնում տարածաշրջանի անվտանգության եւ տնտեսական զարգացման համար` նշելով, որ գոյություն ունեցող ստատուս-քվոն անընդունելի է: Համապատասխանաբար` նրանք մեկ մարդու պես վճռական աջակցություն եւ հարգանք ցուցաբերեցին ինքնիշխանությանը, տարածքային ամբողջականությանն ու երկրների պետական սահմանների անձեռնմխելիությանը: